— 4146 — 
Boulogne deux navires Flamans pour seureté de beau- 
coup de personnages de qualité, femmes et riches 
choses qu'ils retiroient de Boulogne, vallant pour le 
moins dix mille escus, lesquelles ils prirent, et les 
ont audit Portel ; aussi sont arriués en ceste coste, 
auprès de nostre camp, trois vaisseaux chargés de 
vivres, que Salcede y a ennuoyez, et se trouuera ce 
chemin si facile que notre camp en sera grandement 
Secouru : joint que tenant la basse ville dudit Amble- 
teuil, comme nous le faisons, ils pouront sans danger 
venir tout droit au port. Voilà des nouvelles de nostre 
guerre, Messieurs, que le Roy, qui est luy mesme sur 
le lieu, où il n’espargne point sa peine, m'a commandé 
vous escrire pour vous faire part de ses bonnes nouvel- 
les, et de l’heureux commencement qu’il plaist à Dieu 
donner à son entreprise. Ce que j'ay bien voulu faire 
incontinent pour vous faire participant du plaisir que 
Je suis seur, que vous en recevrez, espérant que bien 
tost vous en aurez encore de meilleures s’il plaist à 
Dieu nous continuer le beau temps que nous avons ; 
car pour la vaillance et bonne volonté de cette armée, 
on ne la sçauroit, depuis les grands jusques aux 
petits, demander meilleure. 
Messieurs, il me semble que nous ne devons pas 
douter qu’en cette entreprise nous n’ayons Dieu pour 
nous : car tout en un jour il nous a favorisé de quatre 
 Elemens, en l’eau le butin fait par les frégates, en 
la terre accroissement de deux places, en l'air le plus 
beau temps qu’on eut pù désirer, au feu dont eux- 
mesmes se sont, eux et leurs vivres, bruslez en la 
basse ville, donnant outre ce, si bonne santé au Roy 
et à son arméé si grande affection de le servir, que 
